CELEX: 62011CN0067
Language: et
Date: 2011-02-16 00:00:00
Title: Kohtuasi C-67/11 P: DTL Corporación, S.L. 16. veebruaril 2011 esitatud apellatsioonkaebus Üldkohtu (neljas koda) 15. detsembri 2010 . aasta otsuse peale kohtuasjas T-188/10: DTL Corporación, S.L. versus Siseturu Ühtlustamise Amet (kaubamärgid ja tööstusdisainilahendused)

30.4.2011   
            
            
               ET
            
            
               Euroopa Liidu Teataja
            
            
               C 130/11
            
         DTL Corporación, S.L. 16. veebruaril 2011 esitatud apellatsioonkaebus Üldkohtu (neljas koda) 15. detsembri 2010. aasta otsuse peale kohtuasjas T-188/10: DTL Corporación, S.L. versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-67/11 P)
   2011/C 130/20
   Kohtumenetluse keel: hispaania
   
      Pooled
   
   
      Apellant: DTL Corporación, SL (esindaja: advokaat A. Zuazo Araluze)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused) ja Gestión de Recursos y Soluciones Empresariales, S.L.
   
      Apellandi nõuded
   
   
               —
            
            
               tühistada Üldkohtu (neljas koda) 15. detsembri 2010. aasta otsus kohtuasjas T-188/10 terves ulatuses;
            
         
               —
            
            
               rahuldada esimeses kohtuastmes esitatud järgmised nõuded:
               
                           1.
                        
                        
                           tühistada Siseturu Ühtlustamise Ameti teise apellatsioonikoja 17. veebruari 2010. aasta otsus R 767/2009-2;
                        
                     
                           2.
                        
                        
                           teha uus otsus, millega jäetakse rahuldamata vastulause, mille esitas Gestión de Recursos y Soluciones Empresariales, S.L. ühenduse kujutismärgi nr 5153325 „SOLARIA” vastu, ja lubatakse registreerida see ühenduse kaubamärk kõikidele taotletud teenustele klassides 37 ja 42.
                        
                     
                           3.
                        
                        
                           mõista kohtukulud välja Siseturu Ühtlustamise Ametilt ja kõikidelt teistelt pooltelt, kes vaidlevad käesolevale hagile vastu.
                        
                     
         
      Väited ja peamised argumendid
   
   
               1.
            
            
               Üldkohtus rikuti menetlusnorme, mille tagajärjel kahjustati hageja huve: täielikult jäeti arvestamata menetluse peatamise taotlus vastavalt Üldkohtu kodukorra artikli 77 punktidele c ja d (Euroopa Liidu Kohtu põhikirja artikkel 58).
            
         
               2.
            
            
               Üldkohus rikkus liidu õigust: kohtuotsus rikub nõukogu määruse (EÜ) nr 40/94 (1) (nüüd nõukogu määrus (EÜ) nr 207/2009 (2)) ühenduse kaubamärgi kohta artikli 8 lõike 1 punkti b, kinnitades otseselt:
               
                           a)
                        
                        
                           et vaidluse esemeks oleva ühenduse kaubamärgi sõnaline osa on kogu kaubamärgis domineeriv;
                        
                     
                           b)
                        
                        
                           et mainitud sõnaline osa ei ole kogu kaubamärgis domineeriv; vastuolu, mis määravalt mõjutab segiajamise tõenäosuse hindamist (Euroopa Liidu Kohtu põhikirja artikkel 58).
                        
                     
         
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT L 11, 14.1.1994, lk 1; ELT eriväljaanne 17/01, lk 146).
   
      (2)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).